Alfred Keerd

Alfred Keerd (aastani 1935 Alfred Kerdt; 29. märts 1915 Tallinn – 29. juuli 2014) oli eesti tennisist ja treener.

Ta oli arst Alfred Keerdi poeg.

Ta lõpetas 1933. aastal Jakob Westholmi Gümnaasiumi. Aastatel 1934–1940 õppis ta Tartu Ülikooli majandusteaduskonnas (ei lõpetanud). Akadeemiliselt kuulus ta EÜS Põhjalasse.

Spordialadest harrastas ta algul suusatamist sellisel tasemel, et võitis üliõpilaste meistrivõistlused. Tema tennisistikarjäär algas 1930. aastatel, kestis aastani 1941 ja jätkus alles veteranina. Aastatel 1937–1941 oli tema treener Kristjan Lasn. Ta tuli aastatel 1930 ja 1940 (mõlemal korral paaris Kristjan Lasnaga) meespaarismängus Eesti meistriks ning 1940. aastal sai üksikmängus hõbemedali. Eesti II mängudel (1939. aastal) kuulus ta võidukasse Tallinna võistkonda.

Aastatel 1941–1945 võttis ta Saksa sõjaväkke mobiliseerituna osa Teisest maailmasõjast ja varjas end aastatel 1945–1956 metsavennana Eestis.

Aastatel 1957–2000 töötas ta Tallinna Mererajooni Laste ja Noorte Spordikoolis tennisetreenerina. Lisaks tuli ta alates 1961. aastast palju kordi Eesti NSV veteranide tennisemeistriks.

Tunnustus
 1988 Eesti Tenniseliidu auliige
 1998 Kotkaristi IV klassi teenetemärk

Isiklikku
Ta oli 1958. aastast abielus lauatennisemängija ja sporditegelase Tamara Keerdiga.

Viited

Välislingid
 Biograafia ESBL-is

Eesti tennisistid
Eesti tennisetreenerid
Eesti sõjaväelased Saksa sõjaväes Teises maailmasõjas
Eesti metsavennad
Jakob Westholmi Gümnaasiumi vilistlased
EÜS Põhjala liikmed
Kotkaristi IV klassi teenetemärgi kavalerid
Pärnamäe kalmistule maetud
Sündinud 1915
Surnud 2014